Ellie Simmonds

Cyn-nofiwr Paralympaidd yw Eleanor May Simmonds, OBE (ganwyd 11 Tachwedd 1994, Glossop, Swydd Derby). Mae hi'n dal i ymddangos ar amrywiaeth o raglenni teledu, gan gynnwys fel sylwebydd nofio.

Rhoddwyd Simmonds i'w mabwysiadu pan oedd yn ddwy wythnos oed, ar ôl ei diagnosis o achondroplasia. Tyfodd hi lan yn ardal Walsall, Gorllewin Canolbarth Lloegr. Pan oedd yn 11 oed, symudodd ei theulu i Abertawe. Roedd angen i Simmonds ddefnyddio Pwll Cenedlaethol Cymru yn y ddinas. Mynychodd Ysgol Gyfun yr Olchfa yn Sgeti. 

Cystadlodd hi y Gemau Paralympaidd am y tro cyntaf yn 13 oed, yn Beijing yn Haf 2008. Enillodd hi ddwy fedal aur, gan ennill y digwyddiadau nofio dull rhydd 100m a 400m (categori S6).

Daeth hi'n Aelod o Urdd yr Ymerodraeth Brydeinig (MBE) yn 2009, y person ieuengaf erioed i gael MBE. Wedyn penodwyd Simmonds yn Swyddog Urdd yr Ymerodraeth Brydeinig (OBE) yn Anrhydeddau Blwyddyn Newydd 2013.

Ymddeolodd o nofio cystadleuol yn 2021 . 

Cyfeiriadau

Categori:Nofwyr
Categori:Cystadleuwyr Paralympaidd
Categori:Pobl a aned yn Lloegr‎
Categori:Pobl o Orllewin Canolbarth Lloegr